

**Қазақстан Республикасы Yкiметiнiң 2003 жылғы 17 сәуiрдегi N 368 қаулысына өзгерiстер енгiзу туралы**

***Күшін жойған***

Қазақстан Республикасы Үкіметінің 2005 жылғы 23 қазандағы N 1068 Қаулысы. Күші жойылды - Қазақстан Республикасы Үкіметінің 2017 жылғы 13 наурыздағы № 116 қаулысымен.

      Ескерту. Күші жойылды – ҚР Үкіметінің 13.03.2017 № 116 (алғашқы ресми жарияланған күнінен бастап қолданысқа енгізіледі) қаулысымен.

      Қазақстан Республикасының заңнамасын жетілдiру мақсатында Қазақстан Республикасының Үкiметi **ҚАУЛЫ ЕТЕДI:**

      1. "Кеменiң немесе жасалып жатқан кеменiң ипотекасын тiркеу үшiн ақы белгілеу туралы және Кеменiң немесе жасалып жатқан кеменiң ипотекасын тiркеу туралы ақпарат беру ережесiн бекiту туралы" Қазақстан Республикасы Үкiметiнiң 2003 жылғы 17 сәуiрдегі N 368 қаулысына (Қазақстан Республикасының ПҮКЖ-ы, 2003 ж., N 17, 175-құжат) мынадай өзгерiстер енгiзілсiн:

      тақырыптағы және 1-тармақтағы "тiркеу үшiн ақы" деген сөздер тиiсiнше "мемлекеттiк тiркеу үшiн алым ставкаларын", "мемлекеттiк тiркеу үшiн алым ставкалары" деген сөздермен ауыстырылсын;

      кiрiспедегi "Сауда мақсатында теңiзде жүзу туралы" Қазақстан Республикасының 2002 жылғы 17 қаңтардағы Заңына " деген сөздер "Салық және бюджетке төленетiн басқа да мiндетті төлемдер туралы Қазақстан Республикасының 2001 жылғы 12 маусымдағы Кодексiне (Салық кодексi), Қазақстан Республикасының "Сауда мақсатында теңiзде жүзу туралы" 2002 жылғы 17 қаңтардағы және "Iшкi су көлiгi туралы" 2004 жылғы 6 шілдедегі заңдарына " деген сөздермен ауыстырылсын;

      2-тармақтағы "тiркеу" деген сөз "мемлекеттiк тiркеу" деген сөздермен ауыстырылсын;

      көрсетiлген қаулымен бекiтiлген Кеменiң немесе жасалып жатқан кеменiң ипотекасын тiркеу туралы ақпарат беру ережесiнде:

      тақырыптағы және мәтiндегi "тiркеу" деген сөз "мемлекеттiк тiркеу" деген сөздермен ауыстырылсын;

      1 және 2-тармақтар мынадай редакцияда жазылсын:

      "1. Осы Кеменің немесе жасалып жатқан кеменiң ипотекасын мемлекеттік тiркеу туралы ақпарат беру ережесi Қазақстан Республикасының "Сауда мақсатында теңiзде жүзу туралы" 2002 жылғы 17 қаңтардағы және "Iшкi су көлiгi туралы" 2004 жылғы 6 шiлдедегi заңдарына сәйкес әзiрлендi және кеменің немесе жасалып жатқан кеменің ипотекасын мемлекеттiк тiркеу туралы ақпарат беру тәртiбiн айқындайды.

      2. Кеменің немесе жасалып жатқан кеменiң ипотекасын мемлекеттік тiркеудi кемелердi мемлекеттiк тiркеу органы (бұдан әрi - тiркеушi орган) осы кеме тiркелген Қазақстан Республикасының кемелер тiзiлiмiне тиiстi жазба енгiзу жолымен жүзеге асырады.";

      4-тармақтағы "кеменің немесе жасалып жатқан кеменің ипотекасын тiркеу тiзiлiмiнен" деген сөздер "кеме тiркелген Қазақстан Республикасының кемелер тiзiлiмiнен" деген сөздермен ауыстырылсын;

      көрсетiлген қаулыға қосымша осы қаулыға қосымшаға сәйкес жаңа редакцияда жазылсын.

      2. Осы қаулы алғаш рет ресми жарияланған күнiнен бастап қолданысқа енгiзіледi.

|  |  |
| --- | --- |
| Қазақстан Республикасының |  |
| Премьер-Министрі |  |

|  |  |
| --- | --- |
|  | Қазақстан Республикасы Yкiметiнiң 2005 жылғы 23 қазандағы N 1068 қаулысына қосымша Қазақстан Республикасы Үкiметiнiң 2003 жылғы 17 сәуiрдегi  N 368 қаулысына қосымша |

      Кеменiң немесе жасалып жатқан кеменiң ипотекасын

      мемлекеттік тiркеу үшін алым ставкалары

      Кеменiң немесе жасалып жатқан кеменiң ипотекасын мемлекеттік тiркеу үшiн алым ставкасы мыналарды құрайды:

      1) жеке тұлғалар үшiн - тиiстi қаржы жылына арналған республикалық бюджет туралы Қазақстан Республикасының заңымен белгiленген бiр айлық есептiк көрсеткiш;

      2) заңды тұлғалар үшiн - тиiстi қаржы жылына арналған республикалық бюджет туралы Қазақстан Республикасының заңымен белгiленген бес еселенген айлық есептiк көрсеткiш.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК